དོན་ཚན་ཉི་ཤུ་པ།ཐན་སྐྱོན་བྱུང་ཚེ།རིམ་ཁག་ཞོད་ཐན་འགོག་ཟོན་བཀོད་འདོམས་ལས་ཁུངས་ཀྱིས་ངེས་པར་དུ་ཆུའི་གནས་ཚུལ་དང་།ཆར་པའི་གནས་ཚུལ།བཞའ་ཚན་གྱི་གནས་ཚུལ།ཐན་པའི་གནས་ཚུལ།གནོད་འཚེ་ཕོག་ཚུལ་སོགས་ཀྱི་ཆ་འཕྲིན་གཞིར་བཟུང་དང་།ཐན་འགོག་སྔོན་ཇུས་ཀྱི་གཏན་འབེབས་ལ་གཞིགས་ནས་བབ་མཚུངས་རིམ་པའི་འཕྲལ་མྱུར་གྱི་ཁ་གཏད་གཅོག་ཐབས་དུས་ཐོག་ཏུ་སྤེལ་འགོ་འཛུགས་པ་དང་ཐན་སྐྱོན་གྱི་ཉེན་བརྡ་གཏོང་དགོས།ཐན་འགོག་གེགས་སེལ་གྱི་ལས་དོན་སྤེལ་རྒྱུ་སྒྲིག་འཛུགས་བྱེད་དགོས་པ་མ་ཟད།རིམ་པ་གཅིག་མཚུངས་ཀྱི་མི་དམངས་སྲིད་གཞུང་དང་རང་ལས་རིམ་པ་གཅིག་གིས་མཐོ་བའི་མི་དམངས་སྲིད་གཞུང་གི་ཞོད་ཐན་འགོག་ཟོན་བཀོད་འདོམས་ལས་ཁུངས་ལའང་སྙན་སེང་ཞུ་དགོས།ཐན་སྐྱོན་གྱི་གནས་ཚུལ་ཞི་ལྷོད་དུ་སོང་བའམ་ཡང་ན་སེལ་རྗེས་ངེས་པར་དུ་འགོག་ཟོན་གྱི་ཉེན་བརྡའི་རིམ་པ་དམའ་རུ་གཏོང་བའམ་ཡང་ན་ཉེན་བརྡ་ཕྱིར་འཐེན་བྱེད་པའི་ཆ་འཕྲིན་དུས་ཐོག་ཏུ་འགྲེམས་བསྒྲགས་བྱེད་དགོས།